Januar er nu forbi og februar står for døren - en måned, som ifølge kalenderen er den sidste vintermåned inden det går imod lunere tider. Februar begynder dog hvor januar slutter - nemlig med gråvejr og relativt høje temperaturer. Vi skal dog lige igennem et par kølige døgn inden vi får dagtemperaturer op omkring seks til syv grader frem mod weekenden. Efter weekenden er der dog lagt op til en større omlejring af vejrsystemerne over Europa, og det kan - måske - bringe vinterkulden frem i Nordjylland. Fra nord viser alle prognosemodeller nemlig, at et højtryk bevæger sig ned over det nordlige Skandinavien og det vestlige Rusland. Præcis hvordan dette højtryk placerer sig er dog afgørende for, om det bliver mærkbart koldere i Danmark i næste uge - og i så fald præcis hvor koldt det bliver.
Onsdag tager vi fat på den sidste vintermåned ifølge kalenderen. Men selvom det begynder mildt betyder det ikke, at vi slipper for vinterkulden.